Afturlit: Tað er ikki greitt, nær fyrsti sunnudagsskúlin varð hildin í fyrsta salinum, men sunnudagin 19. november 1917 nevndi Andrew Sloan sunnudagsskúlan fyri fyrstu ferð í dagbók síni: „Søndagsskolen synes ogsaa at skulle blive bedre besøgt nu.” Sostatt var sunnudagsskúlin heilt frá byrjan partur av virkseminum í Betesda. Hvønn sunnudag síðan tá eru foreldur og børn komin í sunnudagskúla í Betesda. Men Jesus kallaði tey til Sín og segði: „Latið hini smáu børnini koma til Mín, og forðið teimum ikki! Tí ríki Guds hoyrir slíkum til.“ Luk. 18, 16 Frítíðararbeiði Týskvøld kl. 17.15 til kl 19 er frítíðararbeiði fyri gentur og dreingir frá 3. flokki og eldri. Frítíðararbeiði er hvønn vetur frá miðjum oktober til seinast í mars. Fyrst er ein andakt, sum varir umleið hálva tíma við sangi og søgu. Síðani verður farið at virka ymiskt við hondunum. Vaksin eru hjástødd, sum hjálpa børnunum við arbeiðinum. M. a. ber til at smíða, at brodera, at binda, at perla og at seyma.